SATU MILYAR
Oleh: Roni Race Batola
Malam itu busu Adum pina garunuman wan anak bini sidin di rumah sambil barabahan.
AMANG ADUM : Ikam nak, mun abah bisi duit samilyar handak nangapa?
ANAK BUSU ADUM : Ulun minta tukarakan dividi aja bah ae!
BUSU ADUM : Jah, dipidi haja kah?
ANAK BUSU ADUM : Dividi-nya pang bah ae, nang ada muturnya!
BUSU ADUM : nangitu ngarannya minta tukarakan mutur! Umanya pang jua minta tukarakan apa jua mun aku bisi duit samilyar? Ujar Busu Adum batakun wan nang bini jua.
BINI BUSU ADUM : Ulun minta tukarakan kulkas!
BUSU ADUM : Haw, kulkas haja kah?
BINI BUSU ADUM : Inggih, kulkasnya pang nang ada rumahnya!
BUSU ADUM : Nangitu minta tukarakan rumah ngarannya, mun aku kada handak nukar napa-napa, tapi aku handak bagambar haja!
BINI BUSU ADUM : Hau sidin ai, kanapa jadi handak bagambar haja?
BUSU ADUM : Gambarnya pang umanya ae nang ada buku nikahnya!
BINI BUSU ADUM : Nah, baarrti handak kawin pulang leh? (Sambil mangibit ka pinggang Busu Adum wan marangut muha).
bjn_Latn min_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn